Projekts

**Tiesību akta projekta sākotnējās ietekmes novērtējuma ziņojums (anotācija)**

**likumprojektam „Nodokļu atbalsta pasākuma likums”**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ar Ministru kabineta 2010.gada 26.augusta rīkojumu Nr.513 „Par Pasākumu plānu ēnu ekonomikas apkarošanai un godīgas konkurences nodrošināšanai 2010.–2013.gadam” apstiprinātā Pasākumu plāna ēnu ekonomikas apkarošanai un godīgas konkurences nodrošināšanai 2010.–2013.gadam 10.uzdevums. |
|  2. | Pašreizējā situācija un problēmas | Uz 2011.gada 1.janvāri nodokļu maksātāju nodokļu parādu kopējā summa bija 903 831,34 tūkst. Ls, no kā 174 422,80 tūkst. Ls jeb 19.3% veidoja nokavējuma nauda. Jāuzsver, ka uz 2011.gada 1.janvāri kā potenciāli atgūstami vērtējami 111 366 nodokļu maksātāju nodokļu parādi 396 346.23 tūkst. Ls apmērā.Ņemot vērā to, ka ekonomiskās krīzes ietekmē nodokļu maksātāju ekonomiskais stāvoklis ir krasi pasliktinājies un jau tagad nodokļu maksātājiem rodas grūtības veikt kārtējos nodokļu maksājumus, ir nepieciešams meklēt risinājumus, kas dotu iespēju nodokļu maksātājiem noteiktā periodā segt savas nodokļu saistības (samaksāt nodokļu parādu) un attiecīgi turpināt uzņēmējdarbību. Nodokļu atbalsta pasākums ir izstrādāts, lai vienlaicīgi palielinātu valsts budžeta ieņēmumus un arī atbalstītu nodokļu maksātāju pielāgošanos krīzes radītajiem izaicinājumiem.Šobrīd nodokļu administrācijai ir iespējas noteikt nodokļu parāda nomaksas termiņu likuma „Par nodokļiem un nodevām” 24.pantā noteiktajā kārtībā. Ilgākais iespējamais nodokļa parāda samaksas termiņš ir astoņpadsmit mēneši. Ne vienmēr tas ir pietiekams laiks, lai nodokļu maksātājs spētu izdarīt izmaiņas savā uzņēmējdarbībā, lai pielāgotos jaunajiem apstākļiem un segtu uzkrāto nodokļu parādu. Lai risinātu šo problēmu, ir nepieciešams noteikt tiesības nodokļu administrācijai noteikt garāku laika periodu, ņemot vērā nodokļu parāda apjomu.Ja netiks risinātas iepriekš minētās problēmas, tad:1) palielināsies nodokļu maksātāju maksātnespējas procesu skaits, kas lielākā gadījumā var beigties ar uzņēmējdarbības izbeigšanu, attiecīgi ietekmējot gan ekonomisko, gan sociālo stāvokli valstī,2) samazinās valsts iespējas atgūt nenomaksātos nodokļu parādus.Jāuzsver, ka nodokļu atbalsta pasākums būs ieviešams tikai pēc Eiropas Komisijas saskaņojuma saņemšanas, jo šāda pasākuma ieviešana ir uzskatāma par valsts atbalstu. |
|  3. |  Saistītie politikas ietekmes novērtējumi un pētījumi | Nav attiecināms |
|  4. |  Tiesiskā regulējuma mērķis un būtība | Likumprojekta mērķis ir atvieglot nodokļu maksātājiem ekonomiskās krīzes rezultātā radušos nodokļu parādu slogu un rast iespēju valsts budžetā saņemt nenomaksātos nodokļu parādus (palielināt ieņēmumus).Nodokļu atbalsta pasākums būs vienreiz veicams pasākums nokavējuma naudas un daļējas soda naudas dzēšanai tiem nodokļu maksātājiem, kas līdz noteiktam brīdim samaksā nodokļu pamatparādu.Likumprojekts noteiks to nodokļu maksātāju loku, kas var pieteikties nodokļu atbalsta pasākumam, ņemot vērā specifiskas pazīmes, kas ietekmē dalību nodokļu atbalsta pasākumā (vai nodokļa maksātājs ir nokļuvis ekonomiskās grūtībās un tam sniegtais atbalsts ES kontekstā ir uzskatāms par valsts atbalstu). Likumprojektā ir identificētas arī tās nodokļu maksātāju grupas, kuras Eiropas Komisija ierobežo šādas formas valsts atbalsta saņemšanai – lauksaimniecības produktu primārie ražotāji, zivsaimnieki un transporta nozarē strādājošie.Nodokļu maksātāji, kas atbilst grūtībās nonākušas personas pazīmēm, varēs saņemt atbalstu, saskaņā ar Kopienas pamatnostādnēm par valsts atbalstu grūtībās nonākušu uzņēmumu glābšanai un pārstrukturēšanai.Nodokļu maksātāji, kas neatbilst grūtībās nonākušas personas pazīmēm un pamatdarbību neveic zivsaimniecības nozarē; lauksaimniecības produktu primārās ražošanas nozarē, transporta vai kuģu būves nozarē, tērauda un sintētisko šķiedru rūpniecībā, ogļrūpniecībā, varēs saņemt atbalstu, saskaņā ar Valstu reģionālā atbalsta pamatnostādnēm 2007. – 2013.gadam.Nodokļu maksātāji, kas neatbilst grūtībās nonākušas personas pazīmēm un pamatdarbību veic zivsaimniecības nozarē; lauksaimniecības produktu primārās ražošanas nozarē, transporta vai kuģu būves nozarē, tērauda un sintētisko šķiedru rūpniecībā, ogļrūpniecībā, varēs saņemt atbalstu saskaņā ar Eiropas komisijas regulu Nr. 1998/2006 par Līguma 87. un 88.panta piemērošanu de minimis atbalstam.Termins „cita persona” likumprojektā lietots saskaņā ar 2001.gada 27.marta Ministru kabineta noteikumiem Nr.150 „Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā”.Nodokļa atbalsta pasākums ir attiecināms uz šādiem nodokļu veidiem – iedzīvotāju ienākuma nodoklis; uzņēmumu ienākuma nodoklis; pievienotās vērtības nodoklis; akcīzes nodoklis; muitas nodokļi un muitas nodokļiem līdzvērtīgi maksājumi, kurus maksā preci ievedot, kas ieviesti ar kopējo lauksaimniecības politiku vai īpašu režīmu, kurš attiecas uz atsevišķām lauksaimniecības ražojumu pārstrādes precēm; valsts sociālās apdrošināšanas obligātās iemaksas; dabas resursu nodoklis; nekustamā īpašuma nodoklis.Likumprojekts paredz iespējas nodokļu administrācijai noteikt nodokļu parādu samaksas termiņus maksimāli līdz 60 mēnešiem.Likumprojekts nosaka nodokļu deklarāciju precizēšanas ierobežojumu attiecībā uz atbalsta pasākuma periodu. Šis ierobežojums ir samērīgs, lai piedāvātu nodokļu maksātājam nodokļu atbalsta pasākuma modeli ar minimālu administratīvo slogu, kā arī efektīvi izmantotu nodokļu administrācijas kapacitāti.Likumprojektā ir iekļauts deleģējums Ministru kabinetam noteikt nodokļu atbalsta pasākuma sākuma datumu, kā arī tehnisko regulējumu – nodokļu maksātāju vērtēšanas kritērijus nodokļu administrācijai, lai noteiktu kuru atbalsta programmu piemērot nodokļu maksātājam; kārtību, kādā nodokļu maksātājs iesniedz iesniegumu par piedalīšanos nodokļu atbalsta pasākumam, iesnieguma par piedalīšanos nodokļu atbalsta pasākumā formu un restrukturizācijas plāna formu un vērtēšanas kritērijus.Ņemot vērā Eiropas komisijas noteikto ierobežojumu restrukturizācijas plānu iesniegt vienu reizi 10 gados, nodokļu atbalsta pasākumu likumprojekta 4.panta pirmās daļas 2.punktā minētajiem nodokļu maksātājiem administrē Valsts ieņēmumu dienests arī attiecībā uz nekustamā īpašuma nodokli. Nodokļu maksātājam, sagatavojot restrukturizācijas plānu, ir tiesības iekļaut pieteikumu nodokļu administrācijai piemērot nodokļu atbalsta pasākumu nekustamā īpašuma nodoklim un ar to saistītajiem maksājumiem, ja attiecīgās pašvaldības dome ir pieņēmusi lēmumu par nodokļu atbalsta pasākuma piemērošanu tās administratīvajā teritorijā. Šajā gadījumā nodokļu maksātājs restrukturizācijas plānam pievieno attiecīgās pašvaldības domes izsniegtu izziņu par nodokļa atbalsta pasākuma pamatparādu nekustamā īpašuma nodoklim. Nodokļu maksātājs veic maksājumus ministru kabineta noteiktajā kārtībā nodokļu administrācijas noteiktajos termiņos.Šā likuma 4.panta pirmās daļas 2. un 3.punktā minētajiem nodokļu maksātājiem pašvaldības dome administrē nodokļu atbalsta pasākumu nekustamā īpašuma nodoklim attiecībā uz tās administratīvajā teritorijā esošajiem nekustamajiem īpašumiem. Ja pašvaldības dome ir pieņēmusi lēmumu par nodokļu atbalsta pasākuma piemērošanu tās administratīvajā teritorijā, lkumprojekta 4.panta pirmās daļas 1., 3. un 4.punktā minētajam nodokļu maksātājam ir tiesības iesniegt iesniegumu attiecīgās pašvaldības domei ministru kabineta noteiktajā kārtībā par nodokļu atbalsta pasākuma piemērošanu nekustamā īpašuma nodoklim un ar to saistītajiem maksājumiem. Pašvaldība administrē nodokļu atbalsta pasākumu ministru kabineta noteiktajā kārtībā. Nodokļu maksātājs veic maksājumus ministru kabineta noteiktajā kārtībā nodokļu administrācijas noteiktajos termiņos. |
|  5. |  Projekta izstrādē iesaistītās institūcijas | Valsts ieņēmumu dienests, Latvijas Pašvaldību savienība, Vides aizsardzības un reģionālās attīstības ministrija, Zemkopības ministrija un Satiksmes ministrija. |
|  6. |  Iemesli, kādēļ netika nodrošināta sabiedrības līdzdalība |  Nav attiecināms |
|  7. |  Cita informācija |  Nav |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Nodokļu atbalsta pasākumā varēs piedalīties nodokļu maksātāji, kuriem ir nodokļu parādi, kas radušies laika termiņā līdz 2010.gada 1.jūlijam un līdz iesnieguma iesniegšanas brīdim nav samaksāti. Saskaņā ar VID datiem, uz šādu pasākumu varētu pretendēt aptuveni 110 000 nodokļu maksātāji. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms |
|  3. |  Tiesiskā regulējuma finansiālā ietekme | Likumprojekts rada sabiedrības mērķgrupai vienreizējas tiešas izmaksas, kas iesaistītas ar iesnieguma iesniegšanu. Ņemot vērā to, ka nodokļu maksātājam tiks atvieglots nodokļa parāda samaksas process (pagarinās nodokļa parāda samaksas termiņš, ja salīdzina ar esošo sistēmu), kā arī tiks dzēsta nokavējuma nauda un 90% soda naudas, samazinās finansiālā ietekme, kas rastos, ja nodokļu administrācija lūgtu apmaksāt nodokļa parāda summu īsākā laika periodā, kā arī samaksāt nokavējuma naudu un soda naudu pilnā apmērā.Nav iespējams veikt precīzu izmaksu apjoma aprēķinu.  |
|  4. |  Tiesiskā regulējuma nefinansiālā ietekme | Likumprojekts piedāvā jaunu iespēju nodokļu maksātājiem, jo ir jāiesniedz iesniegums, kā arī rūpīgi jāseko nodokļu administrācijas noteiktajiem nodokļa parāda samaksas termiņiem, lai saglabātu dalību nodokļu atbalsta pasākumā.Likumprojekts nodrošina vienlīdzīgas tiesības un iespējas. |
|  5. |  Administratīvās procedūras raksturojums | Nodokļa maksātājam likumprojektā noteiktā termiņā ir nepieciešams aizpildīt un iesniegt VID iesniegumu. Nodokļu maksātājam nodokļu administrācijas noteiktajos termiņos jāveic nodokļu maksājumi. |
|  6. |  Administratīvo izmaksu monetārs novērtējums | Attiecībā uz šādu administratīvo procedūru izmaksu monetārais novērtējums iepriekš nav veikts. |
|  7. |  Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2011** | Turpmākie trīs gadi (tūkst. latu) |
| 2012 | 2013 | 2014 |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
|  1. Budžeta ieņēmumi: | 0 | 0 | 0 | 0 | 0 |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 15 000 | 0 | 0 | 0 | 0 |
|  1.2. valsts speciālais budžets | 0 | 0 | 0 | 0 | 0 |
|  1.3. pašvaldību budžets | 0 | 0 | 0 | 0 | 0 |
|  2. Budžeta izdevumi: | 0 | 0 | 0 | 0 | 0 |
|  2.1. valsts pamatbudžets | 0 | 0 | 0 | 0 | 0 |
|  2.2. valsts speciālais budžets | 0 | 0 | 0 | 0 | 0 |
|  2.3. pašvaldību budžets | 0 | 0 | 0 | 0 | 0 |
|  3. Finansiālā ietekme: | 0 | 0 | 0 | 0  | 0  |
|  3.1. valsts pamatbudžets | 15 000 | 0 | 0 | 0 | 0 |
|  3.2. speciālais budžets | 0 | 0 | 0 | 0 | 0 |
|  3.3. pašvaldību budžets | 0 | 0 | 0 | 0 | 0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
|  5. Precizēta finansiālā ietekme: | X | 0 | 0 | 0 | 0 |
|  5.1. valsts pamatbudžets | 0 | 0 | 0 | 0 |
|  5.2. speciālais budžets | 0 | 0 | 0 | 0 |
|  5.3. pašvaldību budžets | 0 | 0 | 0 | 0 |
|  6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
|  6.1. detalizēts ieņēmumu aprēķins |
| 6.2. detalizēts izdevumu aprēķins |  |
| 7. Cita informācija | VID nodokļu informatīvo sistēmu plānots pielāgot esošā finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  |
|  1. |  Ministru kabineta noteikumi „Nodokļu atbalsta pasākuma īstenošanas kārtība” | Likumprojekta 8.pants nosaka deleģējumu Ministru kabinetam noteikt nodokļu atbalsta pasākuma īstenošanas kārtību, nosakot nodokļu atbalsta pasākuma sākuma datumu, kā arī tehnisko regulējumu – nodokļu maksātāju vērtēšanas kritērijus nodokļu administrācijai, lai noteiktu kuru atbalsta programmu piemērot nodokļu maksātājam; kārtību, kādā nodokļu maksātājs iesniedz iesniegumu par piedalīšanos nodokļu atbalsta pasākumam, iesnieguma par piedalīšanos nodokļu atbalsta pasākumā formu un restrukturizācijas plāna formu un vērtēšanas kritērijus.Nodokļu maksātājam, kas minēts likumprojekta 4.panta pirmās daļas 2.punktā, sagatavojot restrukturizācijas plānu, ir tiesības lūgt nodokļu administrācijai piemērot nodokļu atbalsta pasākumu nekustamā īpašuma nodoklim un ar to saistītajiem maksājumiem, ja attiecīgās pašvaldības dome ir pieņēmusi lēmumu par nodokļu atbalsta pasākuma piemērošanu tās administratīvajā teritorijā. Šajā gadījumā nodokļu maksātājs restrukturizācijas plānam pievieno attiecīgās pašvaldības domes izsniegtu izziņu par nodokļa atbalsta pasākuma pamatparādu nekustamā īpašuma nodoklim. Nodokļu maksātājs veic maksājumus ministru kabineta noteiktajā kārtībā nodokļu administrācijas noteiktajos termiņos.Šā likuma 4.panta pirmās daļas 1. un 3. punktā minētajiem nodokļu maksātājiem pašvaldības dome administrē nodokļu atbalsta pasākumu nekustamā īpašuma nodoklim attiecībā uz tās administratīvajā teritorijā esošajiem nekustamajiem īpašumiem. Ja pašvaldības dome ir pieņēmusi lēmumu par nodokļu atbalsta pasākuma piemērošanu tās administratīvajā teritorijā, likumprojekta 4.panta pirmās daļas 1. un 3.punktā minētajam nodokļu maksātājam ir tiesības iesniegt iesniegumu attiecīgās pašvaldības domei ministru kabineta noteiktajā kārtībā par nodokļu atbalsta pasākuma piemērošanu nekustamā īpašuma nodoklim un ar to saistītajiem maksājumiem. Pašvaldība administrē nodokļu atbalsta pasākumu ministru kabineta noteiktajā kārtībā. Nodokļu maksātājs veic maksājumus ministru kabineta noteiktajā kārtībā nodokļu administrācijas noteiktajos termiņos.Attiecībā uz likumprojekta 4.panta pirmās daļas 1.punktā minētajiem nodokļu maksātājiem, kas veic saimniecisko darbību lauksaimniecības produktu primārās ražošanas nozarē un zivsaimniecības nozarē, Ministru kabinets nosaka kārtību, kādā sadarbosies Valsts ieņēmumu dienests, Lauku atbalsta dienests un, ja attiecināms, pašvaldības dome, lai nodrošinātu nodokļa atbalsta pasākuma administrāciju. |
|  2. |  Cita informācija | Nav |
| **V. Tiesību akta projekta atbilstība Latvijas Republikas starptautiskajām saistībām** |
|  1. | Saistības pret Eiropas Savienību |   Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai (Oficiālais Vēstnesis C 244, 1.10.2004., 2. lpp.)  Valstu reģionālā atbalsta pamatnostādnes 2007.–2013. gadam (Oficiālais Vēstnesis C 54, 4.3.2006., 13. lpp.)  Komisijas Regula (EK) Nr. 1998/2006 (2006. gada 15. decembris) par Līguma 87. un 88. panta piemērošanu de minimis atbalstam transporta nozarē vai kuģu būves nozarē  Eiropas Komisijas 2008.gada 6.augusta Regula (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula).  Eiropas Komisijas 2007.gada 24.jūlija Regula Nr. 875/2007 par EK līguma 87. un 88.panta piemērošanu de minimis atbalstam zivsaimniecības nozarē un par Regulas (EK) Nr.[1860/2004](http://pro.nais.lv/naiser/esdoc.cfm?esid=32004R1860) grozīšanu (OV. L193, 25.7.2007.)  Eiropas Komisijas 2007. gada 20. decembra Regula Nr. 1535/2007 par EK līguma 87. un 88. panta piemērošanu *de minimis* atbalstam lauksaimniecības produktu primārās ražošanas nozarē (OV. L337, 21.12.2007). |
|  2. | Citas starptautiskās saistības | Nav attiecināms. |
|  3. | Cita informācija |   Eiropas Komisijas 2008.gada 6.augusta Regula (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) šī likumprojekta ietvaros izmantota tikai saskaņā ar Kopienas pamatnostādnēs par valsts atbalstu grūtībās nonākušu uzņēmumu glābšanai un pārstrukturēšanai minēto atsauci uz I pielikumā noteikto MVU definīciju.Likumprojekts neparedz sniegt atbalstu šīs regulas ietvaros. |
| 1.tabulaTiesību akta projekta atbilstība ES tiesību aktiem |
|  Attiecīgā ES tiesību akta datums, numurs un nosaukums | Valstu reģionālā atbalsta pamatnostādnes 2007.–2013. gadam (Oficiālais Vēstnesis C 54, 4.3.2006., 13. lpp.) |
|  A |  B |  C |  D |
| 5.daļa. Darbības atbalsts | 10.pants. Atbalsts kārtējo izdevumu segšanai | Ieviests pilnībā. | Likumprojekts neparedz stingrākas prasības. |
|  Attiecīgā ES tiesību akta datums, numurs un nosaukums | Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai (Oficiālais Vēstnesis C 244, 1.10.2004., 2. lpp.) |
|  A |  B |  C |  D |
| Pamatnostādņu panti, kas attiecināmi uz valsts atbalstu grūtībās nonākušu uzņēmumu pārstrukturēšanai (17.pants) | 11. pants. Pārstrukturēšanās atbalsts grūtībās nonākušām personām | Ieviests pilnībā. | Likumprojekts neparedz stingrākas prasības. |
|  Attiecīgā ES tiesību akta datums, numurs un nosaukums | Komisijas Regula (EK) Nr. 1998/2006 (2006. gada 15. decembris) par Līguma 87. un 88. panta piemērošanu de minimis atbalstam |
|  A |  B |  C |  D |
| Regula Nr. 1998/2006 | 13.pants. Atbalsts de minimis ietvaros | Ieviests pilnībā. | Likumprojekts neparedz stingrākas prasības |
|  Attiecīgā ES tiesību akta datums, numurs un nosaukums | Eiropas Komisijas 2008.gada 6.augusta Regulas (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) |
|  A |  B |  C |  D |
| I pielikums | 13.pants. Atbalsts de minimis ietvaros | Ieviests pilnībā. | Likumprojekts neparedz stingrākas prasības |
|  Attiecīgā ES tiesību akta datums, numurs un nosaukums | Eiropas Komisijas 2007.gada 24.jūlija Regulā Nr. 875/2007 par EK līguma 87. un 88.panta piemērošanu de minimis atbalstam zivsaimniecības nozarē un par Regulas (EK) Nr.[1860/2004](http://pro.nais.lv/naiser/esdoc.cfm?esid=32004R1860) grozīšanu (OV. L193, 25.7.2007.) |
|  A |  B |  C |  D |
| Regula Nr. 875/2007 | 13.pants. Atbalsts de minimis ietvaros | Ieviests pilnībā. | Likumprojekts neparedz stingrākas prasības. |
|  Attiecīgā ES tiesību akta datums, numurs un nosaukums | Eiropas Komisijas 2007.gada 20.decembra Regula Nr.1535/2007 par EK līguma 87. un 88.panta piemērošanu de minimis atbalstam lauksaimniecības produktu primārās ražošanas nozarē (OV. L337, 21.12.2007.) |
|  A |  B |  C |  D |
| Regula Nr.1535/2007 | 13.pants. Atbalsts de minimis ietvaros | Ieviests pilnībā. | Likumprojekts neparedz stingrākas prasības. |
|  Attiecīgā ES tiesību akta datums, numurs un nosaukums | Eiropas Komisijas 2007. gada 20. decembra Regula Nr. 1535/2007 par EK līguma 87. un 88. panta piemērošanu *de minimis* atbalstam lauksaimniecības produktu primārās ražošanas nozarē (OV. L337, 21.12.2007). |
|  A |  B |  C |  D |
| Regula Nr. 1535/2007 | 13.pants. Atbalsts de minimis ietvaros | Ieviests pilnībā. | Likumprojekts neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Nav attiecināms. |
|  Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |   Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai (Oficiālais Vēstnesis C 244, 1.10.2004., 2. lpp.)Nepieciešams saskaņojums ar Eiropas Komisiju nacionālās programmas līmenī mazo un vidējo uzņēmumu atbalstam, kā arī individuālā paziņošanas procedūra lielo uzņēmumu atbalstam.  Valstu reģionālā atbalsta pamatnostādnes 2007.–2013. gadam (Oficiālais Vēstnesis C 54, 4.3.2006., 13. lpp.)Nepieciešams saskaņojums ar Eiropas Komisiju nacionālās programmas līmenī. |
|  Cita informācija | Nav. |
| 2.tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav attiecināms |
|  A |  B |  C |
|   Nav attiecināms | Nav attiecināms | Nav attiecināms |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms |
| Cita informācija | Nav. |
| **VI. Sabiedrības līdzdalība un šīs līdzdalības rezultāti** |
|  1. |  Sabiedrības informēšana par projekta izstrādes uzsākšanu | Šāda likumprojekta izstrādes nepieciešamība paredzēta Pasākumu plānā ēnu ekonomikas apkarošanai un godīgas konkurences nodrošināšanai 2010.–2013.gadam, kas ir publiski pieejams Finanšu ministrijas mājas lapā. Kā arī noteikta Ministru kabinetā apstiprinātajā informatīvajā ziņojumā „Par vienreizēju pasākumu nokavējuma naudas un daļējas soda naudas dzēšanai tiem nodokļu maksātājiem, kas līdz noteiktam brīdim samaksā nodokļu pamatparādu”. |
|  2. |  Sabiedrības līdzdalība projekta izstrādē | Latvijas Darba devēju konfederācija, Latvijas Tirdzniecības un rūpniecības kamera, Latvijas Pašvaldību savienība, Latvijas Arodbiedrību savienība.  |
|  3. |  Sabiedrības līdzdalības rezultāti | Darba grupa konceptuāli atbalstīja likumprojekta izstrādi. |
|  4. |  Saeimas un ekspertu līdzdalība | Nav attiecināms |
|  5. |  Cita informācija  | Nav |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Valsts ieņēmumu dienests, pašvaldības |
|  2. |  Projekta izpildes ietekme uz pārvaldes funkcijām |  Projekts neparedz jaunu funkciju VID un pašvaldībām, paredzētas nelielas izmaiņas esošo administratīvo funkciju veikšanā. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |  Nav nepieciešams izveidot jaunas institūcijas. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Nav nepieciešams likvidēt esošas institūcijas. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Nav nepieciešama esošo institūciju reorganizācija. |
|  6. |  Cita informācija |  Nav |

##### Finanšu ministrs A.Vilks

2011.04.29. 11:37

2732

Dace Avotina, 67083920

Dace.Avotina@fm.gov.lv